Լատվիայի պատմության ազգային թանգարան

**Լատվիայի պատմության ազգային թանգարան** (), թանգարան Ռիգայում, որի ցուցադրությունը նվիրված է Լատվիայի պատմությանը։

## Պատմություն
Ռիգայի լատվիական համայնքի ստեղծվելուց մեկ տարի անց՝ 1868 թվականին, համայնքի գիտական հանձնաժողովն սկսել է նյութեր հավաքել լատվիական ազգային թանգարանի համար։ Սրանից առաջ գոյություն ունեցած թանգարաններն ունեցել են գերմանական կողմնորոշում։ 1869 թվականը համարվում է թանգարանի հիմնադրման տարեթիվը։

Առաջին ցուցադրության ստեղծման համար ընդունվում էին հնագիտական, ազգագրական, դրամագիտական հավաքածուներ, նյութեր աշխարհագրության, կենդանաբանության և բուսաբանության մասին։ Ազգագրական բնույթի առաջին ժամանակավոր ցուցադրությունը հաջողվել է հավաքել արդեն 1890 թվականին։

Թանգարանի զարգացման նոր խթան է տրվել 1896 թվականին, երբ Ռիգայում Համառուսական տասներորդ հնագիտական վեհաժողովի նախօրեին Լատվիայի տարբեր շրջաններում անցկացված տասը ազգագրական գիտարշավների արդյունքում հավաքվել է շուրջ 6000 թանգարանային ցուցանմուշ։

1903 թվականին թանգարանի համար ձեռք է բերվել Պաուլուչի փողոցի  (այժմ՝ Մերկելի փողոց) վրա գտնվող շենքը։ 1905 թվականին տեղի է ունեցել թանգարանի բացումը։

1914 թվականին հասարակության կողմից հավաքված միջոցներով սկսվել է թանգարանային հատուկ շենքի շինարարությունը։ Շինարարությունն ընդհատվել է Առաջին համաշխարհային պատերազմի ժամանակ և արդյունքում չի ավարտվել։

1920 թվականին թանգարանը տարածք է ստացել Ռիգայի դղյակում, իսկ 1924 թվականին ձեռք է բերել պետական կարգավիճակ և անվանվել Պետական պատմական թանգարան։ 1939 թվականին թանգարանի ֆոնդը կազմել է 150 000 միավոր։

Լատվիայի պետական կարգավիճակի բազմակի փոփոխությունների ժամանակ՝ 1940-1944 թվականներին, թանգարանը շարունակել է աշխատել։ 1944 թվականին գերմանա-ֆաշիստական զորքերի նահանջի ժամանակ թանգարանի թանկարժեք ցուցանմուշները տեղափոխվել են Գերմանիա, բայց հավաքածուն հաջողվել է ամբողջությամբ վերադարձնել Լատվիա թանգարանի Ազգագրական բաժնի աշխատակցուհի Մերիի Գրինբերգիի ջանքերի շնորհիվ, որն ուղեկցել է հավաքածուն դեպի Գերմանիա։

Լատվիական Խորհրդային Սոցիալիստական Հանրապետությունում թանգարանը մի քանի անգամ փոխել է անվանումը՝ կոչվելով Լատվիական ԽՍՀ-ի կենտրոնական պետական պատմական թանգարան (1944), Լատվիական ԽՍՀ-ի պատմական թանգարան (1956), Լատվիայի պատմության թանգարան (1989)։

1989 թվականին թանգարանի հավաքածուներն ունեին 571 000 միավոր։

2005 թվականի սեպտեմբերի մեկից սկսած թանգարանը կոչվում է Լատվիայի պատմության ազգային թանգարան։

2010 թվականի հունվարին թանգարանին է միացվել Լատվիայի նախագահ Կարլիս Ուլմանիսի նախկին ամառային նստավայրը (Ադոլֆ ֆոն Բինգերի կալվածքն արդյունքում դարձել է Լատվիայի «Dauderi» մշակույթի թանգարան).

2013 թվականի հունիսի 20-ի հրդեհից հետո Ռիգայի դղյակի տարածքում թանգարանը փակ է եղել այցելուների համար։

2014 թվականին թանգարանի ցուցադրությունը մասամբ տեղափոխվել է նոր շենք՝ Բրիվիբաս փողոցի 32-րդ տուն։

## Պատկերասրահ

20181223 150616 National History Museum of Latvia.jpg
20181223 150653 National History Museum of Latvia.jpg
20181223 150957 National History Museum of Latvia.jpg
20181223 150929 National History Museum of Latvia.jpg
20181223 151028 National History Museum of Latvia.jpg
20181223 151626 National History Museum of Latvia.jpg
20181223 151646 National History Museum of Latvia.jpg
20181223 151855 National History Museum of Latvia.jpg
20181223 152003 National History Museum of Latvia.jpg
20181223 152021 national history museum latvia.jpg
20181223 152145 National History Museum of Latvia in Riga. Stalin's portraits.jpg
20181223 152156 joseph stalin poster latvia.jpg
20181223 152412 National History Museum of Latvia.jpg
20181223 152637 National History Museum of Latvia.jpg
20181223 153611 National History Museum of Latvia.jpg
20181223 153641 National History Museum of Latvia.jpg
20181223 153738 National History Museum of Latvia.jpg
20181223 153745 National History Museum of Latvia.jpg
20181223 153751 National History Museum of Latvia.jpg
20181223 153824 National History Museum of Latvia.jpg
20181223 153827 National History Museum of Latvia.jpg
20181223 153831 National History Museum of Latvia.jpg
Kurzemes kokle LNVM.jpg
Latviešu tradicionālie pūšamie instrumenti LNVM.jpg
Annas Šarlotes Dorotejas fon Bīronas.jpg
Dorothea von Medem, Duchess of Courland by Johann Heinrich Schroeder, c. 1789.jpg
Duchess Benigna Gottlieb of Courland.jpg
Peter von Biron.PNG


## Ծանոթագրություններ

## Արտաքին հղումներ
* Pribalt.info /Թանգարաններ և ցուցադրություններ/Լատվիայի պատմության թանգարան
* Լատվիայի պատմության ազգային թանգարան

Կատեգորիա:1869 հիմնադրված թանգարաններ
Կատեգորիա:Պատմության թանգարաններ
Կատեգորիա:Ռիգայի թանգարաններ